ישנה אפשרות כי שמעתם זאת קודם לכן, אך חשוב להדגיש זאת בשנית: אם אינכם סובלים ממחלת הצליאק או רגישים לגלוטן, אין כל סיבה שתמנעו מאכילת מוצרים המכילים אותו כדי להשיל מספר קילוגרמים ממשקלכם. הסרת גלוטן מהתפריט שלכם ללא הצדקה רק תגרום לכם להרבות בקניית מזון יקר, שאינו מבטיח צריכת קלוריות נמוכה יותר. גם אם תתרחקו לחלוטין ממוצרי מזון כדוגמת פסטה ולחם, עדיין קיים מגוון עשיר של מזונות אשר אינו מכיל גלוטן כמו עוגות ועוגיות משובחות, שאכילתן תשיב את כל הקלוריות שהוצאתם מהתפריט שלכם. במקום זאת, הקפידו ליהנות במתינות ממזונות המכילים גלוטן, בדיוק כמו מכל דבר אחר שלא מזיק אם צורכים אותו במידה הנכונה. 2. "סוד ההרזיה טמון בפעילות גופנית בלבד"
יש לומר זאת בריש גלי ולהפנים כי לא ניתן "לכפר" על הרגלי תזונה לקויים באמצעות פעילות גופנית מוגברת. ד"ר דיבון גולם, מנהלת התכנית הדידקטית לתזונה באוניברסיטת מדינת ניו מקסיקו, טוענת: "ראיות מדעיות חושפות כי שינוי תזונתי הינו יעיל יותר מאשר פעילות גופנית בלבד כשמדובר בניסיון הרזיה לטווח קצר" ומוסיפה שעל מנת להשיג תוצאות לטווח הארוך יש לשלב תזונה נכונה, פעילות גופנית וכן לבצע שינויים באורח החיים. 3. "כל עוד המזון בריא ניתן לאכול ממנו כמה שחושקים"
אין אחד שנהנה ממדידה מדויקת של הגלידה הדיאטטית בחנות, או שמפיק עניין מחישוב הקלוריות של המזון שאותו הוא צורך. עם זאת, במהלך הניסיון להשיל מספר קילוגרמים מהמשקל, חשוב להיות עם היד על כף המידה, ולהקפיד לצרוך כמות שהולכת בד בבד עם תפריט התזונה העדכני. חשוב להקפיד גם שלא להפריז בצריכת מזונות שנחשבים בריאים כמו אגוזים, אבוקדו ושמן זית. ד"ר ליסה יאנג, פרופסור לתזונה מאוניברסיטת ניו יורק, מחדדת וטוענת כי יש לה לא מעט לקוחות שהעלו במשקל משום שהאמינו שניתן לאכול מזון בריא ללא כל הגבלה. 4. "אם תאכלו מדי פעם מזון עתיר בקלוריות תשמרו על קצב חילוף חומרים תקין"
6. "מזון דל שומן או נטול שומן הוא הטוב ביותר בעת הניסיון להוריד במשקל" ישנם מזונות מעובדים רבים שאינם מכילים שומנים כלל או שהינם דלי שומן, אך למעשה הם מכילים מספר קלוריות זהה לגרסה עתירת השומן, ולעתים אף יותר ממנה. חברות המזון עושות זאת כדי לפצות על אובדן הטעם והמרקם שמתרחש בעת הוצאת השומן מהמזון, ונוהגים להוסיף קמח, מלח ואף סוכר כדי להגיע לטעם המושלם. לכן, אין להסתמך על אריזות מזון שמצהירות כי מדובר במזון דל שומן או ללא שומן כלל, ולברר כמה קלוריות מכילה כל מנה. 7. "ממתיקים מלאכותיים הם התשובה הטובה ביותר לרצון לצרוך דבר מה מתוק"